














VŠEOBECNE ZÁVÄZNÉ NARIADENIE OBCE ZÁVADKA
O URČENÍ MIESTA A ČASU ZÁPISU DIEŤAŤA NA PLNENIE POVINNEJ ŠKOLSKEJ DOCHÁDZKY
V ZÁKLADNEJ ŠKOLE ZRIADENEJ OBCOU ZÁVADKA



NÁVRH
Obec Závadka, v súlade s ustanovením § 6 odsek 2 zákona SNR č. 369/1990 Zb. o obecnom zriadení v znení neskorších predpisov (ďalej aj „zákon o obecnom zriadení“) a  v súlade s ustanovením § 20 odsek 3 písmeno a) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej aj „školský zákon“) vydáva


VŠEOBECNE ZÁVÄZNÉ NARIADENIE
číslo  4/2025

O URČENÍ MIESTA A ČASU ZÁPISU DIEŤAŤA
NA PLNENIE POVINNEJ ŠKOLSKEJ DOCHÁDZKY V ZÁKLADNEJ ŠKOLE ZRIADENEJ OBCOU ZÁVADKA


§ 1
Predmet úpravy
Všeobecne záväzným nariadením o určení miesta a času zápisu dieťaťa na plnenie povinnej školskej dochádzky v základnej škole zriadenej obcou Závadka (ďalej aj
„nariadenie“) obec Závadka (ďalej aj „obec“) určuje miesto a čas zápisu dieťaťa na plnenie povinnej školskej dochádzky v základnej škole zriadenej obcou Závadka.

§ 2
Základné ustanovenia
(1) Obec Závadka je zriaďovateľom neplnoorganizovanej Základnej školy Závadka (ďalej aj
„základná škola“) bez právnej subjektivity.
(2) Základná škola Závadka je zriadená obcou Závadka pri prenesenom výkone štátnej
správy1 a je zaradená do Siete škôl a školských zariadení SR.

§ 3
Miesto a čas zápisu detí do základnej školy
(1) Obec Závadka určuje, že miestom zápisu detí na plnenie povinnej školskej dochádzky je
budova Základnej školy Závadka v obci Závadka č. 195.
(2) Obec Závadka určuje, že zápis detí na plnenie povinnej školskej dochádzky pre nadchádzajúci školský rok sa uskutoční v školskom roku, ktorý predchádza začiatku školského roka v ktorom má dieťa začať plniť povinnú školskú dochádzku vždy prvý aprílový týždeň, v piatok.

§ 4
Záverečné ustanovenia
Nadobudnutím účinnosti tohto nariadenia sa zrušuje Všeobecne záväzné nariadenie obce Závadka č. 1/2016 o mieste a čase zápisu dieťaťa na plnenie povinnej školskej dochádzky v základnej škole, vrátane zmien a doplnení.

§ 5
Na tomto nariadení sa uznieslo Obecné zastupiteľstvo obce Závadka na svojom zasadnutí dňa 	 2025.

§ 6
Toto nariadenie bolo vyhlásené vyvesením dňa 	 2025.

§ 7
Všeobecne záväzné nariadenie o určení miesta a času zápisu dieťaťa na plnenie povinnej školskej dochádzky v základnej škole zriadenej obcou Závadka nadobúda účinnosť dňa
	 2025 (alebo 15-tym dňom od vyvesenia).



Ing. Arch. Matej Drab
starosta obce
image4.png




image1.jpg




